Document ID: /roh_data/filtered/fineweb-2-filterrobots_roh.jsonl.gz/4664

Malgrà che YB ha pudì giugar 20 minutas cun in um dapli n’han ils Bernais betg pudì egualisar la partida. Michael Frey dal FCZ ch’è oriunds da Berna ha marcà l’emprim gol en la 11avla minuta, el aveva stuì bandunar YB la stad passada. Antonio Marchesano ha alura marcà il gol decisiv per il club da ballape da Turitg en la 74avla minuta. Ad YB èsi alura anc reussì 10 minutas avant la fin da marcar il 1:2 tras Miralem Sulejmani.
Nagin dubel per YB
Uschia impedescha l’FC Turitg ad YB ed al trenader Adi Hütter da gudagnar il dubel. Cun la victoria avess il trenader che midà sin proxima stagiun en la Bundesliga tar Eintracht Frankfurt purtà suenter 60 onns puspè omadus buccals en la chapitala Svizra.
RR novitads 16:00